รัฐบาลไทย-ข่าวทำเนียบรัฐบาล-พาณิชย์คว้าหลายรางวัลทั้ง “ศูนย์บริการข้อมูลข่าวสารของราชการโดดเด่น รางวัลเลิศรัฐ  และศูนย์ราชการสะดวก” ประจำปี 2561
วันจันทร์ที่ 17 กันยายน 2561
พาณิชย์คว้าหลายรางวัลทั้ง “ศูนย์บริการข้อมูลข่าวสารของราชการโดดเด่น รางวัลเลิศรัฐ  และศูนย์ราชการสะดวก” ประจําปี 2561
นางนันทวัลย์ ศกุนตนาค ปลัดกระทรวงพาณิชย์ เปิดเผยว่า ท่ามกลางการเปลี่ยนแปลงของโลกที่เกิดขึ้นอย่างรวดเร็ว กระทรวงพาณิชย์ในฐานะหน่วยงานภาครัฐได้ปรับตัวให้ทันต่อการเปลี่ยนแปลงดังกล่าวทั้งการปรับเปลี่ยนแนวคิดและวิธีการทํางานใหม่
การนํานวัตกรรมเข้ามาช่วยพัฒนางานบริการตลอดจนการจัดตั้งศูนย์ให้บริการประชาชนด้านข้อมูลข่าวสารและอํานวยความสะดวก เพื่อพลิกโฉมงานบริการของกระทรวงให้มีประสิทธิภาพมากยิ่งขึ้นจนสามารถเป็นที่เชื่อถือ ไว้วางใจ และเป็นที่พึ่งของประชาชนผลจากการดําเนินงานดังกล่าว ทําให้ในปี 2561 หลายหน่วยงานของกระทรวงพาณิชย์ได้รับรางวัลที่สะท้อนถึงความมุ่งมั่นในการให้บริการแก่ประชาชนได้แก่รางวัลศูนย์บริการข้อมูลข่าวสารของราชการโดดเด่น จัดขึ้นโดยสํานักงานปลัดสํานักนายกรัฐมนตรีรางวัลเลิศรัฐจัดขึ้นโดยสํานักงานคณะกรรมการพัฒนาระบบราชการ (ก.พ.ร.)และการผ่านเกณฑ์การประเมินรับรองมาตรฐานศูนย์ราชการสะดวกจัดขึ้นโดยสํานักงานปลัดสํานักนายกรัฐมนตรี ซึ่งพิธีมอบรางวัลดังกล่าวข้างต้น กําหนดจัดในเดือนกันยายนศกนี้
สําหรับรางวัลศูนย์บริการข้อมูลข่าวสารของราชการโดดเด่นมี 2 หน่วยงานของกระทรวงที่ได้รับรางวัล ได้แก่กรมการค้าต่างประเทศ ซึ่งได้รับรางวัลนี้ติดต่อกันเป็นปีที่ 2 และสํานักงานปลัดกระทรวงพาณิชย์ ซึ่งได้รับรางวัลในปีนี้เป็นปีแรกจากผลงานการปรับปรุงข้อมูลทั้งเว็บไซต์และศูนย์ให้บริการข้อมูลข่าวสารที่ประชาชนสามารถเข้าถึงได้ง่าย
รางวัลเลิศรัฐ สาขาการบริหารราชการแบบมีส่วนร่วม ประเภทรางวัลเปิดใจใกล้ชิดประชาชน มี 2 หน่วยงานที่ได้รับรางวัล คือ สํานักงานปลัดกระทรวงพาณิชย์ได้รับรางวัลจากผลงานการจัดทําระบบบริการข้อมูลอิเล็กทรอนิกส์ของกระทรวงพาณิชย์ (MOC e-Service) โดยได้นําเสนอข้อมูลเกี่ยวกับการนําMobile ApplicationและSocial Mediaมาใช้เป็นนวัตกรรมการให้บริการข้อมูลโดยเข้าเว็บไซต์เดียวสามารถค้นหาข้อมูลได้จากทุกหน่วยงานในสังกัดกระทรวง และสามารถใช้งานผ่านทั้งคอมพิวเตอร์ และSmart Phoneและกรมเจรจาการค้าระหว่างประเทศได้รับรางวัลจากผลงานการบูรณาการหน่วยงานเครือข่ายการเปิดเสรีทางการค้าโดยได้นําเสนอข้อมูลการลงพื้นที่เพื่อทําความเข้าใจเกี่ยวกับประโยชน์ของการจัดทําความตกลงการค้าเสรีของไทย กับเกษตรกรผู้ประกอบการ และผู้มีส่วนเกี่ยวข้อง เพื่อแนะนํามาตรการเยียวยาและแนวทางแก้ไขปัญหาผ่านความร่วมมือกับเครือข่ายทางการค้าที่มีและการสร้างเครือข่ายใหม่ๆ
รางวัลเลิศรัฐ สาขาบริการภาครัฐ ประเภทพัฒนาการบริการ มี 4 หน่วยงานที่ได้รับรางวัล ได้แก่ กรมพัฒนาธุรกิจการค้าได้รับรางวัลจากผลงานระบบจดทะเบียนสัญญาหลักประกันทางธุรกิจ (e-Secured) โดยได้นําเสนอตั้งแต่การยื่นคําขอ การชําระค่าธรรมเนียม การออกใบเสร็จ สามารถรองรับการยื่นคําขอจากทั่วประเทศ และสามารถตรวจค้นข้อมูลได้ทันที ลดระยะเวลาและขั้นตอนการจดทะเบียน ลดการเดินทางมาติดต่อด้วยตนเอง (Zero touch) ลดการใช้เอกสาร (Paperless) รวมถึงประหยัดค่าใช้จ่าย และงบประมาณภาครัฐ และกรมการค้าต่างประเทศได้รับรางวัลจากผลงานโครงการสร้างเครือข่ายผู้ประกอบการรุ่นใหม่ของไทยกับประเทศเพื่อนบ้าน (Young Entrepreneur Network Development Program:YEN-D Program)โดยได้นําเสนอข้อมูลการดําเนินงานที่ผ่านมาสามารถสร้างเครือข่ายทางการค้าและการลงทุนระหว่างผู้ประกอบการรุ่นใหม่ของไทยกับผู้ประกอบการรุ่นใหม่ของประเทศในกลุ่มCLMVได้มากถึง 1,190 ราย และก่อให้เกิดมูลค่าการค้าและการลงทุนระหว่างกันกว่า 3465 ล้านบาทและประเภทพัฒนาคุณภาพการบริการอย่างต่อเนื่อง กรมการค้าภายในได้รับรางวัลจากผลงานกระบวนการพัฒนาและส่งเสริมศูนย์จําหน่ายสินค้าชุมชน (Farm Outlet) เพื่อรองรับโครงการจัดหาตลาดให้เกษตรกรและการบริหารจัดการข้าวแบบยั่งยืน จ.กาญจนบุรี และกรมส่งเสริมการค้าระหว่างประเทศ ได้รับรางวัลจากผลงานDITP ConnectMobileApplicationด้านการค้าระหว่างประเทศส่วนบุคคล(Personalization) โดยได้นําเสนอข้อมูลที่ทันต่อสถานการณ์การค้าทั่วโลกแบบReal-Timeส่งตรงมาจากสํานักงานส่งเสริมการค้าในต่างประเทศทั่วโลก บนSmart Devicesเพื่อให้ผู้ประกอบการสามารถนําข้อมูลไปต่อยอดเพิ่มมูลค่าทางธุรกิจ เพิ่มรายได้การส่งออกของประเทศ มุ่งสู่การสร้างเศรษฐกิจไทยที่เข้มเข็งและยั่งยืน
นอกจากนั้น สํานักงานพาณิชย์จังหวัด จํานวน 7 แห่งได้แก่ สํานักงานพาณิชย์จังหวัดฉะเชิงเทรา ภูเก็ต สุราษฎร์ธานี อุบลราชธานี อุดรธานี มุกดาหาร และสมุทรปราการได้ผ่านเกณฑ์การประเมินการรับรองมาตรฐานศูนย์ราชการสะดวก (Government Easy Contact Centre:GECC) ซึ่งจัดโดยสํานักงานปลัดสํานักนายกรัฐมนตรี